Legebiltzarreko Erregelamenduko 114.1 artikuluan ezarritakoa betez, agindu dut Nafarroako Parlamentuko Aldizkari Ofizialean argitara dadin Maiorga Ramírez Erro jaunak egindako galderaren erantzuna, Nafarroako Gobernuko zerbitzu juridikoek Nafarroako Gobernuak Nafarroako Kutxari eginiko ikuskapenari buruz eginiko txostenen gainekoa, Foru Diputazioak emana. Galdera argitaratu zen 2013ko maiatzaren 20ko 52. Nafarroako Parlamentuko Aldizkari Ofizialean.

Iruñean, 2013ko ekainaren 17an

Lehendakaria: Alberto Catalán Higueras

ERANTZUNA

Bildu-Nafarroa parlamentu-taldeko foru parlamentari Maiorga Ramírez Erro jaunak idatziz erantzuteko galdera egin du Nafarroako Gobernuko zerbitzu juridikoek Nafarroako Gobernuak Nafarroako Kutxari eginiko ikuskapenari buruz eginiko txostenei buruz (PES-75). Hauxe erantzun dio Nafarroako Gobernuko Ekonomia, Ogasun, Industria eta Enpleguko kontseilariak:

Eskatutako txostenak pdf formatuan erantsi ditugu. Haiek egiteko arrazoia izan ziren eskariei dagokienez, adierazi beharra dago txosten zaharrenen kasuan eskariak ez daudela jasota; 2012ko abenduaren 12ko txostenari dagokionez, berriz, eskaria ahozkoa izan zen. Horrenbestez, 2013ko apirilaren 22ko txostena egiteko eskaria baizik ez da erantsi.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2013ko ekainaren 10ean

Ekonomia, Ogasun, Industria eta Enpleguko kontseilaria: Lourdes Goicoechea Zubelzu

(Oharra: Aipatutako eranskina eskuragarri dute foru parlamentariek, parlamentu-kudeaketako Ágora sisteman).

